**OBAVIJEST**

**o prikupljanju i obradi osobnih podataka**

**podnositelja prijave na oglas za imenovanje osobe za obavljanje poslova podrške ministru gospodarstva i održivog razvoja na određeno vrijeme**

Sukladno članku 13. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) Ministarstvo gospodarstva i održivog razvoja obavještava podnositelje prijave na oglas za imenovanje osobe za

obavljanje poslova podrške ministru gospodarstva i održivog razvoja na određeno vrijeme da se osobni podaci sadržani u obrascu i prilozima prijave smatraju dostavljenim radi:

* prijave na oglas za imenovanje osobe za obavljanje poslova podrške ministru gospodarstva i održivog razvoja na određeno vrijeme,
* provedbe oglasa (pregleda prijava, organiziranja i provođenja intervjua, izrade izviješća o provedenom postupku),
* provođenja sigurnosne provjere,
* prijave na potrebna osiguranja za primljenog kandidata,
* za druge radnje uobičajene kod zasnivanja radnog odnosa i radi izvršavanja prava i obveza iz istog za primljenog kandidata.

Kandidati prijavljeni na oglas imaju pravo uvida u dokumentaciju koja se odnosi oglas uključujući i prijavu odabranog kandidata sukladno članku 84. stavku 1. Zakona o općem upravnom postupku (Narodne novine, broj 47/09 i 110/21).

Sukladno Posebnom popisu s rokovima čuvanja arhivskog gradiva koji je odobren od strane Hrvatskog državnog arhiva, prijava i prilozi sa osobnim podacima podnositelja prijave koji nije imenovan za obavljanje poslova podrške ministru gospodarstva i održivog razvoja čuvaju se u Ministarstvu gospodarstva i održivog razvoja 5 (pet) godina. Trajanje navedenog roka čuvanja temelji se na mogućnosti kandidata za ulaganje pravnog lijeka. Postupci po izjavljenim pravnim lijekovima traju određeno vrijeme i temeljem njih može doći do ponovnog pregleda i ocjene pristiglih prijava zbog čega iste ne mogu biti prije izlučene.

Podnositelj prijave može od Ministarstva gospodarstva i održivog razvoja zatražiti pristup svojim osobnim podacima ili brisanje dostavljenih osobnih podataka. U slučaju zahtjeva za brisanje („pravo na zaborav”) smatrat će se da je podnositelj prijave povukao svoju prijavu te se neće smatrati kandidatom.

Svatko tko smatra da mu je povrijeđeno neko pravo zajamčeno Zakonom o provedbi Opće uredbe o zaštiti podataka (Narodne novine, broj 42/2018) i Općom uredbom o zaštiti podataka, može Agenciji za zaštitu osobnih podataka podnijeti zahtjev za utvrđivanje povrede prava.

Posebno se napominje da Ministarstvo gospodarstva i održivog razvoja poduzima sve mjere nužne za zaštitu osobnih podataka te će podaci biti čuvani samo onoliko dugo koliko je to potrebno za postizanje svrhe radi koje se osobni podaci obrađuju.

**Ministarstvo gospodarstva i održivog razvoja**